Azuébar

Azuébar ye un municipio d'a provincia de Castellón, situato en a comarca de l'Alto Palancia. A suya población ye de 366 habitants (2005), en una superficie de 23,4 km² con una densidat de población de 15,64 hab/km².

 Cheografía  
Ye situato en a costera d'un mont, en o Parque natural d'a Sierra d'Espadán. O Parache de Mosquera tien una selva mediterrania eixemplar.

Historia
A primera referencia d'o lugar apareixe en o libre del repartiment y se deciba que a localidat se donaba a lo noble aragonés Gonzálvez d'Heredia en 1237. Estió un lugar de moriscos dica 1609.

 Toponimia 
O suyo nombre puet venir d'o nombre d'os berbers Zuwawa.

Ye mencionato en o Repartiment:

En 1256, cuan Chaime I d'Aragón ordena a los alcaitz y habitadors d'a comarca que deixen pasturar a los bestiars de Segorb en os suyos termins, s'escribe Azuveba.

En un texto de 1319 en aragonés, en lo que Pero Churdán d'Arenoso y la Marquesa Llopiz de Rada ceden a lo suyo fillo Gonzalvo part d'a sinyoría d'Arenoso lo nombre se vei pareixito a Azuara, lugar d'o Campo de Belchit.

En toponimia menor u microtoponimia ye interesant o toponimo mosquera, de probable orichen navarro-aragonés, paralelo a Mosqueruela de Teruel y atros de Moncayo y Ribera Navarra, y Barranco de la falaguera.

 Parla 
Se i conserva encara a preposición aragonesa dica. O nombre d'un dulce tipico d'esta localidat ye orelleta.

 Demografía 

Vinclos externos
www.azuebar.es

Categoría:Localidaz d'a provincia de Castellón